[{"text_idx": "#000005", "text": "Awn ar daith drwy rai o'r termau allweddol i'w cadw mewn cof wrth wylio'r Giro dros y bythefnos nesaf."}, {"text_idx": "#000006", "text": "Anatomia della Bicicleta (anatomeg y beic)"}, {"text_idx": "#000014", "text": "Os ydych chi wedi bod yn gwylio'r Giro eleni, byddwch chi'n ymwybodol bod nifer o fathau gwahanol o reidwyr; bod reidwyr gwahanol yn arbenigo ar dirwedd gwahanol, er enghraifft. Dyma rai ohonyn nhw:"}, {"text_idx": "#000016", "text": "Passista (pa-SI-sta): Reidiwr mawr, cryf, caled fyddai fwy na thebyg o serennu yn y clasuron undydd yng ngwlad Belg. Mae'n bosib bydden nhw 'falle'n ystyried Filippo Ganna fel 'passista'?"}, {"text_idx": "#000021", "text": "Gregario (greg-AR-io): Y term sy'n gyfystyr a'r Ffrangeg 'domestique' neu'r Gymraeg 'cadfridog'. Y term sy'n cyfeirio at y rhai sy'n gwneud gwaith caib a rhaw dros eu harweinydd."}, {"text_idx": "#000022", "text": "Mae'r termau canlynol yn cyfeirio at gyfansoddiad y ras."}, {"text_idx": "#000023", "text": "Il gruppo (il GRWP-o): y peloton, sef y prif grwp o reidwyr ar yr heol."}, {"text_idx": "#000028", "text": "Dyma rai geiriau fyddai'n ddefnyddiol i ddisgrifio arddull seiclo rhai seiclwyr."}, {"text_idx": "#000029", "text": "pedalata dura (peda-LA-ta DWR-a): Mae 'dura' yn golygu caled/anodd, felly mae 'pedalata dura' yn cyfeirio at bedalu'n galed."}, {"text_idx": "#000031", "text": "punta di sella (PWN-ta di SEL-a): Cyfeirir at reidio ar bwynt blaen y cyfrwy er mwyn cyflawni safle erodynamig a mynd a'ch gwynt yn eich dwrn."}, {"text_idx": "#000032", "text": "giornata no (jor-NA-ta no): Yn llythrennol, 'diwrnod na'. Diwrnod lle nad ydy'r coesau gennych. Byddech efallai'n clywed sylwebwyr yn trafod 'giornata no' Simon Yates ar cymal 18 o'r Giro yn 2018."}, {"text_idx": "#000034", "text": "percorso (per-COR-so): tebyg iawn i'r gair 'parcours' yn Ffrangeg, a chyda'r un ystyr. Gall percorso fod yn 'lungo' (hir) neu 'corto' (byr), er enghraifft."}, {"text_idx": "#000038", "text": "muro (MWR-o): Yr un ystyr a 'mur' yn Gymraeg, 'mur' yn Ffrangeg, 'muro' yn Sbaeneg. Wal. Rhan serth iawn o ffordd, mewn seiclo."}, {"text_idx": "#000041", "text": "treno (TREN-o): tren bach sy'n arwain gwibwyr at y llinell derfyn."}, {"text_idx": "#000042", "text": "Y crysau yn y Giro:"}, {"text_idx": "#000043", "text": "maglia rosa (mag-lia ROS-a): Crys pinc, sy'n cael ei wisgo gan arweinydd y dosbarthiad cyffredinol (classificazione generale)."}, {"text_idx": "#000044", "text": "maglia ciclamino (mag-lia chick-la-MI-no): Crys piws, sy'n cael ei wisgo gan arweinydd y dosbarthiad bwyntiau (classificazione a punti)."}, {"text_idx": "#000045", "text": "maglia azzura (mag-lia at-SWR-a): Crys glas, sy'n cael ei wisgo gan arweinydd y dosbarthiad mynyddoedd (classificazione delle montagne)."}, {"text_idx": "#000046", "text": "maglia bianca (mag-lia BIAN-ca): Crys gwyn, sy'n cael ei wisgo gan arweinydd y dosbarthiad ieuenctid (classificazione dei giovani)."}, {"text_idx": "#000047", "text": "A dyna ni! Taith iethyddol arall ar ben, gan obeithio bod eich gwybodaeth o'r Eidaleg wedi'i ddyfnhau wrth i ni edrych ymlaen at bythefnos olaf y Giro d'Italia."}]